**कक्षागत अभ्यास प्रश्नः व्यक्तिगत विवरण महल ३२ देखि ३८**

हरि नारायण प्रजापतिको परिवारमा घरको सवै व्यवहार खटनपटन र व्यवस्थापन उनकी श्रीमति ललिता देवीले गर्दै आएकी छन् । उनको नाममा १ कठ्ठा घरघडेरीमा १ तले घर छ । उनीहरुको परिवारले आफ्नो ५ कठ्ठा जमीनमा परिवारको उपभोगको लागि अन्न तथा तरकारी खेती गर्छन् । गत ७ दिनमा हरि नारायण र उनकी श्रीमति ललिता देवीले आफ्नो जमिनमा गहुँ खेतीको लागि २ दिन काम गरेका थिए । हरि नारायणले बावु बाजेको पाला देखि गर्दै आएको माटाको भाँडाकुँडा बनाउने पेशाव्यवसाय गर्दै आएका छन् । सिजन नभएको कारणले उनले गत ७ दिनमा भाँडा बनाउने काम गरेनन् तर चाँडै उनले यो काम शुरु गर्छन् । ललिता देवीले आफ्नै खेतीपाती र परिवारको हेरचाहमा काम गर्ने बाहेक अन्य काम कसरी खोज्ने भन्ने थाहा नभएको बताइन् तर घरमै बसी कुनै काम पाएमा आउने हप्तामै शुरु गर्न सक्ने बताइन् । हरि नारायणका जेठा छोरा किसनदेव घर नजिकैको विद्यालयका माध्यमिक गणित शिक्षक हुन् । किसनदेवकी श्रीमति गंगामाईले यसै साल ११ कक्षा पास गरेकी छन् । उनीहरुको सानो ८ बर्षको छोरा श्यामदेव हाल २ कक्षामा पढ्ने विद्यार्थी हो । गंगामाईको धेरैजसो समय परिवारले कमाएको जग्गामा खेती किसानीमा बित्ने गर्छ । गंगामाईले मुख्य गरी परिवारको खेतीपातीको काममै सघाउने काम गर्दै आइरहेकी छन् । उनले २ महिना अगाडि स्थानीय रोजगारदाता कम्पनीमा रोजगारीको लागि निबेदन दिएकी छन् तर उनले त्यो निबेदनको बारेमा खोजी नगरेको १ महिना जति भइसक्यो । उनले भनेको जस्तो काम गर्ने अवसर पाएमा भोली देखिनै काम गर्न सक्ने कुरा उनले बताइन् । हरि नारायणकी जेठी छोरी मुन्नीले हेल्थ असिस्टेन्टको पढाइ सक्ने वित्तिकै हाल नियमितरुपमा नजिकैको बजारमा औषधीको पसल खोलेर बसेकी छन् । उनले औषधी पसलमा काम गर्न एकजना सेल्स गर्ल पनि राखेकी छन् । हरि नारायणको माइला छोरा पर्शुरामले कृषी बिषयमा ६ महिने तालिम लिएर छिमेकीको १० कठ्ठा जग्गा भाडा लिएर व्यावसायिक तरकारी खेती लगाएका छन् । उनको धेरैजसो समय तरकारी खेतीमै बिते पनि त्यहाँको उत्पादन आँफैले बिहान बेलुका बेच्नको लागि उनले खुद्रा तरकारी पसल समेत खोलेका छन् । पर्शुरामले तरकारी खेतीको काम धेरै भएको बेलामा अन्य खेताला/जन लाई पनि ज्यालामा काम लगाउने गरेका छन् तर धेरैजसो उनी आफै काम गर्छन् । पर्शुराम गत साता कृषी सहकारीले आयोजना गरेको अवलोकन भ्रमणमा धनकुटाको पाख्रीबास कृषी केन्द्र गएका थिए । पर्शुरामका भाइ बलराम नजिकैको उच्च माध्यमिक विद्यालयमा कक्षा १२ मा पढ्ने विद्यार्थी भएपनि उनले दाइको तरकारी पसलमा गत साताभरी बिहान बेलुका सघाएका थिए । हरि नारायणकी कान्छी छोरी खुश्वु प्रजापति हाल १० कक्षामा पढ्दैछन् । खुश्वुले स्कुल बाहेक विहान बेलुका घरको भात भान्सा तथा घरको सफाईमा सघाउने गरेकी छन् । बलराम र खुश्वु दुबैले पढाइ अझ राम्रो गर्नु पर्ने भएकोले कुनै काम पनि नखोजेको र काम पाए पनि गर्न नसक्ने बताए ।